534 THULE DISTRIKT 



Sø, der kun bliver isfri langs Randene, og som har sit Aflob gennem en bred Elv 

 ned i Olriks Fjord. Ogsaa paa den anden Side af Olriks Fjord, paa Sydsiden, fin- 

 des en stor Sø, beliggende ret højt til Vejrs mellem Randfjældene og Indlands- 

 isen. Den besøges ofte for Laksefangstens Skyld af hele Familier fra Natsilivik 

 og nærliggende Bopladser, men de rigtig store Rejser herhen er nu ophørte, efter 

 at de store Rensjagter holdt op. I det store Land, der strækker sig fra Olriks 

 Fjord til Bunden af Wolstenholme Sund, levede tidligere umaadelige Mængder 

 af Rener; hele Sommeren igennem kunde man leve her langt borte fra Kysten 

 med hele Familien, som fangede Laks, medens Mændene jagede Rener. Nu minder 

 kun uendelige, fast tiltrampede Stier om Renernes fordums Mængde; Aar ud og 

 Aar ind benyttede de de samme Veje, der efterhaanden blev haarde som en 

 Landevej, og endnu i mange Aar vil disse ligge som et Minde om de Dyr, der 

 blev udryddede, da Ildvaabnene afløste Bue og Pil. De sidste virkelig store 

 Jagter blev afholdt i Aar et 1912. 



Ved Bopladsen KangerdlugssuaK i Inglefield Fjord ligger Missionsstationen 

 »Nordstjernen«. Lige over for ligger den lille 0, KingmiuneKarfik. Her var det, 

 i Følge det berømte eskimoiske Sagn, at en Pige avlede Afkom med en Hund, og 

 fra dette Afkom stammer bl. a. alle hvide Mænd. 



I det indre af Inglefield Fjord er Bræen overalt meget fremtrædende, kun 

 afbrudt af stejle, nunata к -lignende Fjælde, hvoraf kun et, NunatarssuaK, er til- 

 gængeligt og beboet. En Undtagelse danner dog den allerinderste Vig af selve 

 Fjorden, der udmærker sig ved en rig Vegetation, og som derfor var et yndet 

 Tilflugtssted for Rener. Lige ud for Fjordens stejle Baggrundsfjælde ligger to 

 aflange flade Øer, KeKertat, der er berømte for deres vældige Narhvalstræk Som- 

 mer og Efteraar. Ogsaa disse har engang været beboede, men nu er maaske den 

 nære Indlandsis for truende. Inden for dem ligger nemlig et Land, Keicertârssuk, 

 der tidligere var en 0; der lever endnu Mennesker, der har roet i Kajak inden 

 for den, men nu naar Bræen ud til den og har begravet den ene Halvdel af den 

 fordums 0. 



Følger vi Nordkysten af Inglefield Fjord udefter, træffer vi først de to ka- 

 rakteristiske Fjælde, Kåtat (Tønderne eller Vandbeholderne), der ligger et Stykke 

 Nordøst for Bopladsen Kuinisut, den bedste Narhvalplads inden for hele Di- 

 striktet. Fra denne Boplads breder Oplandet sig atter noget ind mod Indlands- 

 isen og navnlig ved de to smaa Fjorde, Bowdoin Fjord og Mc'Cormick Fjord, 

 faar det en saadan Udstrækning, at disse Egne ogsaa har haft Betydning for Land- 

 vildtjagten, i den Tid der endnu var Rener. Det var i Mc'Cormick Fjord, at Peary 

 havde sin første Overvintringsplads 1891—92, og fra hvis Bund han sammen 

 med Astrup gjorde sin berømte Rejse over Indlandsisen til Navy Cliff. Senere 

 havde Peary sit Hovedkvarter i Bowdoin Fjord 1892—95, herfra gjorde han sin 

 anden Rejse over Bræen til Independence Fjord, ligesom hele Distriktet fra Kap 

 York og nordefter blev kortlagt og nærmere undersøgt. 



Ved Mundingen af Inglefield Fjord ligger de tre store Fjældoer: Herbert 

 eller KeKertarssuaK, Northumberland eller KiataK, og Haklyut eller Ag- 



